ສະຫະລັດ ຈະພົບ ອຸປະສັກ ຕໍ່ການສ້າງ ຄວາມດຸ່ນດ່ຽງຄືນ ໃນ ເອເຊຍປາຊີຟິກ ສຳລັບປີ 2016
ປະທານາທິບໍດີ ບາຣັກ ໂອບາມາ ກ່າວວ່າ ອາເມຣິກາ ຕ້ອງໄດ້ມີການເຊື່ອມຕໍ່ກັບພາກພື້ນ ເອເຊຍປາຊີຟິກ.
ທຳນຽບຂາວ ຄາດວ່າຈະເປັນເຈົ້າພາບຕ້ອນຮັບບັນດາຜູ້ນຳຈາກ ປະເທດຕ່າງໆ ໃນພາກພື້ນເອເຊຍ-ປາຊີຟິກ ໃນປີຈະມານີ້, ໃນຂະ ນະທີ່ ສະຫະລັດ ສືບຕໍ່ການ ຜັກດັນເພື່ອເສີມຂະຫຍາຍອຳນາດ ແລະ ອິດທິພົນຂອງ ອາເມຣິກາ ຢູ່ໃນຂົງ ເຂດດັ່ງກ່າວ ແຕ່ວ່າລັດ ຖະບານທ່ານ ໂອບາມາ ຈະປະເຊີນໜ້າກັບສິ່ງທ້າທາຍ ຕ່າງໆໃນ ລະຫວ່າງທີ່ພວກເຂົາເຈົ້າຊອກຫາຊ່ອງທາງ ພົວພັນຫຼາຍຂຶ້ນກັບ ພາກພື້ນ ໂດຍປາສະຈາກການສ້າງຄວາມເຄັ່ງຕຶງເພີ້ມຂຶ້ນກັບ ຈີນ ນັກຂ່າວວີໂອເອ ປະຈຳທຳນຽບຂາວ Mary Alice Salinas ມີລາຍງານເພີ່ມເຕີມ ເຊິ່ງ ພຸດທະສອນ ຈະນຳລາຍລະອຽດມາ ສະເໜີທ່ານ ປະທານາທິບໍດີ ບາຣັກ ໂອບາມາ ກ່າວວ່າ ອາເມຣິກາ ຕ້ອງໄດ້ມີການເຊື່ອມຕໍ່ກັບ ພາກພື້ນ ເອເຊຍປາຊີຟິກ ທ່ານ ໂອບາມາ ກ່າວວ່າ ໃນຄວາມພະຍາຍາມເພື່ອເຮັດໃຫ້ ສະຫະລັດ ເປັນຜູ້ນຳທີ່ແຂງແກ່ນໃນພາກພື້ນນັ້ນ, ທ່ານ ໂອບາມາ ໄດ້ເປັນເຈົ້າພາບຕ້ອນຮັບບັນດາຜູ້ນຳຂອງພາກພື້ນ ທີ່ນຳນຽບຂາວ ແລະ ໄດ້ພົບປະ ກັບຜູ້ນຳຄົນອື່ນໆໃນການເດີນໄປພາກພື້ນດັ່ງ ກ່າວຫຼາຍຄັ້ງ ແຕ່ວ່າເປົ້າໝາຍຂອງ ສະຫະລັດ ເພື່ອສ້າງພາກພື້ນເອເຊຍປາຊີຟິກ ໃຫ້ເປັນເຂດທີ່ມີສັນຕິ ພາບ ແລະ ໃຫ້ມີຄວາມຈະເລີນຮຸ່ງເຮືອງນັ້ນ ກໍຍັງໄດ້ອາໄສລັດຖະສະ ພາຢູ່ ແລະ ວ່າພວກ ເຂົາເຈົ້າຈະໃຫ້ສັດຕະຍາບັນຕໍ່ຂໍ້ຕົກລົງພາຄີຂ້າມມະຫາ ສະໝຸດປາຊີຟິກໃນປີ 2016 ນີ້ຫຼືບໍ່? ຂໍ້ຕົກລົງການຄ້າທີ່ໃຫຍ່ຫຼວງນີ້ໄດ້ປະເຊີນໜ້າກັບການຄັດຄ້ານຢ່າງແຮງ ທ່ານ Christopher Johnson ນັກວິເຄາະຈາກສູນກາງຍຸດທະສາດ ແລະ ການ ສຶກສາ ສາກົນ ກ່າວວ່າ ນັກວິເຄາະ ທ່ານ Marc Noland ກ່າວວ່າ ການຂັດແຍ້ງທາງນ້ຳໃນທະເລ ຈີນໃຕ້ ກໍຍັງຈະ ສືບຕໍ່ເປັນສິ່ງທ້າທາຍ ທ່ານ Marc Noland ຈາກສະຖາບັນ Peterson ເພື່ອເສດຖະກິດສາກົນກ່າວວ່າ ທ່ານ Johnson ເວົ້າວ່າ ສະຫະລັດ ຕ້ອງມີຄວາມລະມັດລະວັງ ທ່ານ Christopher Johnson ກ່າວວ່າ ສະຫະລັດ ໄດ້ສັນຍາທີ່ຈະຊ່ວຍເຫຼືອບັນດາປະເທດເອເຊຍຕາເວັນອອກສຽງໃຕ້ ສ້າງສາ ຄວາມສາມາດທາງທະເລຂອງພວກເຂົາເຈົ້າ ແລະ ໄດ້ຮຽກຮ້ອງໃຫ້ ຈີນ ຢຸດເຊົາການຖົມເກາະຖົມດອນ, ການກໍ່ສ້າງໃໝ່ ແລະເຮັດໃຫ້ເຂດທີ່ມີການຂັດແຍ້ງໃນທະເລຈີນໃຕ້ກາຍເປັນການແຂ່ງຂັນທາງທະຫານ ທ່ານ Johnson ກ່າວວ່າ ຄວາມປອດໄພທາງອິນເຕີເນັດ ກໍຍັງຈະສືບຕໍ່ເປັນແຫຼ່ງ ຂອງຄວາມ ຂັດແຍ້ງ ລະຫວ່າງ ສອງປະເທດມະຫາອຳນາດໂລກ ສະຫະລັດ ເຊື່ອວ່າ ຈີນ ໄດ້ພົວພັນກັບກໍລະຈີການລັກຂະໂມຍຂໍ້ມູນທາງອິນເຕີ ແນັດທີ່ເພີ່ມ ຂຶ້ນຕໍ່ລັດຖະບານ ແລະ ທຸລະກິດຕ່າງໆ ຂອງຕົນເຊິ່ງ ຈີນ ໄດ້ປະຕິເສດຕໍ່ການກ່າວຫາດັ່ງ ກ່າວ ທ່ານ Christopher Johnson ກ່າວວ່າ ຫຼັງຈາກການເດີນທາງໄປພາກພື້ນເອເຊຍ ຕາເວັນອອກສຽງໃຕ້ໃນເດືອນພະຈິກ ທີ່ຜ່ານມານີ້, ທ່ານ ໂອບາມາ ໄດ້ກ່າວວ່າ ສະຫະລັດ ແມ່ນມີຄວາມໝັ້ນໃຈທີ່ ຈະສ້າງສາຍສຳພັນຢ່າງເລິກ ເຊິ່ງຕໍ່ໄປອີກ, ພ້ອມກັບບັນດາຜູ້ນຳຈາກພາກພື້ນ ດັ່ງກ່າວ ມີກຳນົດທີ່ຈະມາຢ້ຽມຢາມທຳນຽບ ຂາວໃນປີ 2016 ທີ່ຈະມາເຖິງນີ້ ອີກດ້ວຍ